stanford-oval/wikipedia huggingface dataset:
American Pie (elokuva)
Juoni

Elokuva kertoo neljästä Michiganissa sijaitsevan East Great Falls High Schoolin viimeisen vuoden oppilaasta, joiden tavoitteena on päästä neitsyydestään ennen valmistumistaan. Pojilla on suuret odotukset etenkin päättäjäisistä, joihin jokainen on saanut parin. Monien kohellusten kautta päästään lopulta lopputulokseen, joka on kaikkien mieleen.
Rooleissa

| 0 | 1 | 2 |
| --- | --- | --- |
|   Jason Biggs   | … |   James ”Jim” Levenstein     |
|   Thomas Ian Nicholas   | … |   Kevin Myers   |
|   Chris Klein   | … |   Chris ”Oz” Ostreicher    |
|   Eddie Kaye Thomas   | … |   Paul Finch   |
|   Seann William Scott   | … |   Steve Stifler   |
|   Alyson Hannigan   | … |   Michelle Flaherty    |
|   Shannon Elizabeth   | … |   Nadia   |
|   Tara Reid   | … |   Vicky Lathum    |
|   Mena Suvari   | … |   Heather   |
|   Natasha Lyonne   | … |   Jessica   |
|   Eugene Levy   | … |   Noah Levenstein (Jimin isä)   |
|   Jennifer Coolidge   | … |   Janine Stifler   |
|   Chris Owen   | … |   Chuck Sherman   |
Soundtrack

Elokuvan soundtrack-albumi julkaistiin 29. kesäkuuta 1999. Ja se sisälti seuraavat kappaleet:
Third Eye Blind – ”New Girl”
Tonic – ”You Wanted More”
Blink-182 – ”Mutt”
Sugar Ray – ”Glory”
Super TransAtlantic – ”Super Down”
Dishwalla – ”Find Your Way Back Home”
Bic Runga ja Dan Wilson – ”Good Morning Baby”
Shades Apart – ”Stranger by the Day”
Bachelor Number One – ”Summertime”
Goldfinger – ”Vintage Queen”
Bic Runga – ”Sway”
Loose Nuts – ”Wishen”
The Atomic Fireballs – ”Man with the Hex”
Seuraavat kappaleet soivat myös elokuvassa, mutta niitä ei julkaistu soundtrack–albumilla:
Aiheesta muualla

American Pie Internet Movie Databasessa (englanniksi)
American Pie Elonet.
-elokuvat
| --- | --- |
American Pie::  American Pie (1999)  American Pie 2 (2001)  American Pie: The Wedding (2003)  American Pie: Luokkakokous (2012) 
American Pie Presents::  Band Camp (2005)  The Naked Mile (2006)  Beta House (2007)  The Book of Love (2009)  Girls’ Rules (2020) 
Chris Weitzin ohjaamat elokuvat
| --- | --- |
1990-luku: American Pie (1999)
2000-luku:  Taivaaseen ja takaisin (2001)  Poika (2002)  Kultainen kompassi (2007)  Twilight – Uusikuu (2009) 
2010-luku: Parempi elämä (2011)
Talviurheilu

Laskettelua
Maastohiihtoa
Taitoluistelua
Jääkiekkoilua
Talviurheilu on yleinen nimitys talviolosuhteissa harrastettaville urheilulajeille. Ne ovat suosittuja lähinnä Pohjoismaissa ja muilla kylmätalvisen ilmaston omaavilla alueilla. Monia talviurheilulajeja voi harrastaa keinotekoisissa oloissa, kuten jäähalleissa, myös lämpimämmillä alueilla.
Talviolympialaisissa kilpaillaan 15 urheilumuodossa:
hiihtolajit:
alppihiihto
ampumahiihto
freestylehiihto
lumilautailu
maastohiihto
mäkihyppy
yhdistetty
kelkkailulajit:
mahakelkkailu eli skeleton
ohjaskelkkailu
rattikelkkailu
luistelulajit:
kaukalopikaluistelu eli short track -luistelu
pikaluistelu
taitoluistelu
jäällä pelattavat joukkuepelit:
curling
jääkiekko
Lisäksi on harvinaisempia talviurheilulajeja kuten:
hiihtosuunnistus
jääkolkka
jääpallo
jääpurjehdus
jäärata-ajot
jääravit
jääspeedway
kaukalopallo
moottorikelkkailu
muodostelmaluistelu
pilkkihiihto
pilkkiminen
potkukelkkailu
ringette.
Talvisia liikuntamuotoja ovat muun muassa:
lumikenkäily
avantouinti
Kevin Conroy

| Kevin Conroy |
| --- | --- |
 Kevin Conroy vuonna 2018.
Henkilötiedot
Syntynyt: 30. marraskuuta 1955  Westbury, New York
Kuollut: 10. marraskuuta 2022 (66 vuotta)
Näyttelijä
Aktiivisena:  1978–2022
Merkittävät roolit:  Batman (Batman)
 Nimikirjoitus
Aiheesta muualla
www.realkevinconroy.com
IMDb 
Elonet
Kevin Conroy (30. marraskuuta 1955 Westbury, New York – 10. marraskuuta 2022) oli yhdysvaltalainen Annie-ehdokkuuden saanut näyttelijä. Hänet tunnetaan parhaiten Batmanin ääniroolista animaatiosarjassa Batman: The Animated Series.
Elämäkerta

Conroy syntyi Westburyssa, New Yorkissa, josta hän muutti noin 11-vuotiaana Westportiin, Connecticutiin. Myöhemmin ollessaan 17-vuotias Conroy muutti New Yorkiin opiskelemaan Juilliard Schooliin näyttelemistä, jossa hän oli hetken aikaa Robin Williamsin huonetoveri. Conroy valmistui Julliardista vuonna 1978.
Elämäkerta > Näyttelijänä

1980-luvulla Conroy esiintyi suurimman osan ajastaan teattereissa ja televisiosarjoissa. Myös 1990-luvulla Conroy esiintyi muutamissa televisiosarjoissa, kuten Search For Tomorrow, Dynastia, Ohara, Tour of Duty ja Rachel Gunn, R.N ennen kuin Conroy sai Batmanin roolin, josta hänet muistetaan parhaiten.
Elämäkerta > Näyttelijänä > Batman

Conroyn ura Batmanin ääninäyttelijänä alkoi vuonna 1991, jolloin hän oli samaan aikaan Los Angelesissa ja oli juuri esiintynyt viimeisen kerran televisiosarjassa Tour of Duty, kun Conroyn agentti kysyi asiakkaansa halukkuutta koe-esiintyä tulevassa Batman-animaatiosarjassa. Conroy saapui paikalle ja kokeili aluksi muun muassa James Gordonin ja Harvey Bullockin rooleja. Bruce Timm ja Andrea Romano halusivat vielä kuulla hänet Batmanin äänenä. Conroy kertoi sarjan tuottajille, ettei tiennyt aiheesta yhtään mitään ja oletti sen olevan 1960-luvun Batman-televisiosarjan mukainen, mikä oli hänen ainut tietämyksensä Batmanista. Sarjan tuottajat kertoivat Conroylle animaation olevan enemmän synkempi ja goottimainen, sekä Batmanin lyhyen historian, kuinka hahmo muun muassa asuu luolassa ja yrittää kostaa vanhempiensa kuoleman. Conroylle tuli heti mieleen Hamlet, mistä sarjan tuottajat olivat huvittuneita. Koe-esiintymisensä aikana Conroy loi Batmanille matalan äänen, josta erityisesti Bruce Timm piti.
Kyseessä oli samalla Conroyn ensimmäinen äänirooli, johon oli yhteensä noin 150 ehdokasta. Menestyksen ansiosta Conroy näytteli Batmanin roolissa 16 vuotta, minkä myötä hänestä tuli eniten Batmanin roolissa esiintynyt näyttelijä, esiintyen useiden sarjojen lisäksi neljässä elokuvassa ja muutamissa videopeleissä kuten Batman Vengeance. Lisäksi Conroy oli vuosina 2001–2006 Warner Bros. Movie World -huvipuiston simulaatiolaitteessa Batman Adventure: The Ride 2:ssa Batmanin äänenä. DC-animaatiouniversumin loputtua Conroy teki vielä yhden ääniroolin televisioon vuonna 2006, kun hän esitti The Batman -animaatiosarjassa Dick Graysonin isää John Graysonia.
Vuoden 2006 jälkeen Conroy teki enemmän äänityötä trailereissa sekä televisiomainoksissa mainosäänenä. Vuoden tauon jälkeen hän palasi uudelleen Batmanin rooliin animaatioelokuvaan Batman: Gothamin ritari. Elokuvan jälkeen Conroy toimi Batmanina jälleen useaan otteeseen. Hän oli muun muassa mukana videopelissä Batman: Arkham Asylum ja animaatioelokuvassa Superman/Batman: Public Enemies, sekä edellä mainittujen pelin ja elokuvan jatko-osissa.
Elämäkerta > Yksityiselämä

Vapaa-ajallaan Conroy harrasti matkustamista, juoksemista, pyöräilyä ja maalaamista. Lisäksi hän on tavoitellut kirjailijan uraa. Conroylla on yhteensä kolme sisarusta, joista kaksi on veljiä ja yksi sisko. Hän oli avoimesti homoseksuaali, ja oli naimisissa Vaughn C. Williamsin kanssa. Conroy kuoli syöpään marraskuussa 2022.
Filmografia

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1978 | Jokapojan iskuopas | How to Pick Up Girls! | Baarimestari |
| 1982 | A Midsummer Night’s Dream | A Midsummer Night's Dream | Lysander |
| 1982 | Tie huipulle | Born Beautiful | Stan |
| 1983 | A Fine Romance | A Fine Romance | Phil |
| 1985 | Covenant | Covenant | Stephen |
| 1988 | Tappaja vastoin tahtoaan | Killer Instinct | Steven Nelson |
| 1990 | Pahan perilliset | So Proudly We Hail | Francis Crosby |
| 1990 | Pelon kasvot | The Face of Fear | Frank Dwight Bollinger |
| 1991 | Enkelin kujeet | Hi Honey – I’m Dead | Brad Stadler |
| 1992 | Oikeustaistelu | The Secret Passion of Robert Clayton | Hunter Roy Evans |
| 1992 | Chain of Desire | Chain of Desire | Joe |
| 1993 | Batman – Mustan kostajan paluu | Batman: Mask of the Phantasm | Batman (ääni) |
| 1994 | Saarrettu kaupunki | Island City | Tom Valdoon |
| 1998 | Batman & Teräsmies: Ässäpari ja Jokeri | The Batman Superman Movie: World’s Finest | Batman (ääni) |
| 1998 | Batman ja Pakkasherra | Batman & Mr. Freeze: SubZero | Batman (ääni) |
| 1999 | Batman of the Future | Batman Beyond: The Movie | Batman (ääni) |
| 2000 | Batman of the Future: Return of the Joker | Batman Beyond: Return of the Joker | Batman (ääni) |
| 2003 | Batman: Salaperäinen Batwoman | Batman: Mystery of the Batwoman | Batman (ääni) |
| 2008 | Batman: Gothamin ritari | Batman: Gotham Knight | Batman (ääni) |
| 2009 | Superman/Batman: Public Enemies | Superman/Batman: Public Enemies | Batman (ääni) |
| 2010 | Superman/Batman: Apocalypse | Superman/Batman: Apocalypse | Batman (ääni |
| 2012 | Justice League: Doom | Justice League: Doom | Batman (ääni) |
| 2016 | Batman: The Killing Joke | Batman: The Killing Joke | Batman (ääni) |
| 2016 | Yoga Hosers | Yoga Hosers | kanadalainen Bat, Man! |
Filmografia > Televisiosarjat

| Vuosi | Nimi | Rooli | Jakso |
| --- | --- | --- | --- |
| 1984–1985 | Search for Tomorrow | Chase Kendall | 4 jaksoa |
| 1985–1986 | Dynastia | Bart Fallmont | 8 jaksoa |
| 1986 | Matlock | Clark Harrison | ”The Affair” |
| 1986 | Kay O’Brien | David | ”Princess of the City” |
| 1986 | Kovaa peliä Bostonissa | Gallagher | ”Shadowsight” |
| 1987 | Ohara | Lloyd Hamilton | 11 jaksoa |
| 1987–1988 | Tour of Duty | Rusty Wallace | 12 jaksoa |
| 1989–1990 | Terveydeksi | Darryl Mead | 2 jaksoa |
| 1991 | Murphy Brown | Roger Harris | ”Terror on the 17th Floor” |
| 1992, 2000 | Rachel Gunn, R.N. | David Dunkle | 13 jaksoa |
| 1992–1995 | Batman | Batman (ääni) | 85 jaksoa |
| 1995 | The Office | Steve Gilman | 6 jaksoa |
| 1996 | The Real Adventures of Jonny Quest | Hardman (ääni) | Manhattan Maneater |
| 1997–1999 | The New Batman Adventures | Batman (ääni) | 24 jaksoa |
| 1997 | Teräsmies | Batman (ääni) | 2 jaksoa |
| 1999–2001 | Batman of the Future | Batman (ääni) | 48 jaksoa |
| 2001 | The Zeta Project | Batman (ääni) | ”Shadows” |
| 2001–2004 | Justice League | Batman (ääni) | 55 jaksoa |
| 2003 | Static Shock | Batman (ääni) | 5 jaksoa |
| 2006 | Batman | John Grayson | ”A Matter of Family” |
| 2008 | Ben 10: Alien Force | Bellicus, Soturi #2 | ”X Equals Ben Plus 2” |
| 2009 | The Venture Bros. | Kapteeni Sunshine | ”Handsome Ransom” |
| 2012 | Batman – pelottomat | Batman of Zur-En-Arrh, Phantom Stranger | 2 jaksoa |
| 2019 | Crisis on Infinite Earths | Bruce Wayne |  |
Filmografia > Videopelit

| Vuosi | Peli | Rooli |
| --- | --- | --- |
| 1994 | The Adventures of Batman & Robin (Sega Mega-CD versio) | Batman |
| 1999 | Crusaders of Might and Magic | Drake |
| 2001 | Batman Vengeance | Batman |
| 2001 | Jak and Daxter: The Precursor Legacy | Fisherman |
| 2003 | Max Payne 2: The Fall of Max Payne | Lord Jack, Cleaner, Commando |
| 2003 | Batman: Rise of Sin Tzu | Batman |
| 2003 | Lords of Everquest | Lord Palasa |
| 2009 | Batman: Arkham Asylum | Batman, Thomas Wayne |
| 2011 | DC Universe Online | Batman |
| 2011 | Batman: Arkham City | Batman, Thomas Elliot / Hush |
| 2013 | Injustice: Gods Among Us | Batman |
| 2015 | Batman: Arkham Knight | Batman, Thomas Elliot / Hush |
| 2016 | Batman: Arkham Underworld | Batman |
| 2016 | View-Master Batman Animated VR | Batman |
| 2016 | Batman Arkham VR | Batman, Thomas Wayne |
| 2017 | Injustice 2 | Batman |
| 2018 | Lego DC Super-Villains | Batman |
| 2022 | MultiVersus | Batman |
Aiheesta muualla

Wikimedia Commonsissa on kuvia tai muita tiedostoja aiheesta .
Kevin Conroy. TV.com. Arkistoitu 28.4.2013. (englanniksi)
Kevin Conroy Internet Movie Databasessa. (englanniksi)
Kevin Conroy Internet Broadway Databasessa (IBDb.com) (englanniksi)
Kevin Conroy Batmancollectivessa (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Australia  Korea  Alankomaat  Puola 
Henkilöt:  Deutsche Synchronkartei  Trove  Elonet 
Muut:  IdRef
Red Bull Racing RB21

| Red Bull Racing RB21 |
| --- | --- |
Talli:   Red Bull
Suunnittelija(t):   Pierre Waché
Kuljettajat:  1.  Max Verstappen 30.  Liam Lawson
Testikuljettajat:   22. Yuki Tsunoda
Teknisiä tietoja
Renkaat:  P Pirelli
Runko:  RB21
Moottori:  Red Bull RBPTH001
Kilpailuhistoria
Debyytti:   Australian GP 2025
Kilpailuja:  1
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  18
Valmistajien maailmanmestaruuksia:  0
Kuljettajien maailmanmestaruuksia:  0
Red Bull Racing RB21 on Formula 1 -talli Red Bullin käyttämä auto kaudella 2025. Autolla kilpailevat Max Verstappen ja Liam Lawson.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2025 | Red Bull | Honda | P |  | AUS | CHN | JPN | BHR | SAU | MIA | EMI | MON | ESP | CAN | AUT | GBR | BEL | HUN | NED | ITA | AZE | SIN | USA | MXC | SÃP | LVG | QAT | ABU | 18 | 3. |
| 2025 | Red Bull | Honda | P |  Max Verstappen | 2 |  |  |  |  |  |  |  |  |  |  |  |  |  |  |  |  |  |  |  |  |  |  |  | 18 | 3. |
| 2025 | Red Bull | Honda | P |  Liam Lawson | Kesk. |  |  |  |  |  |  |  |  |  |  |  |  |  |  |  |  |  |  |  |  |  |  |  | 18 | 3. |
Aiheesta muualla

Kuvia tai muita tiedostoja aiheesta Red Bull Racing RB21 Wikimedia Commonsissa
↑  Revealed: The new Oracle Red Bull Racing RB21 redbull.com. Red Bull. Viitattu 17.3.2025. (englanniksi)
Ángel Labruna

Ángel Labruna vuonna 1940.
Ángel Amadeo Labruna (28. syyskuuta 1918 Buenos Aires – 20. syyskuuta 1983) oli argentiinalainen jalkapalloilija, pelipaikaltaan keskushyökkääjä. Hän oli pituudeltaan 175-senttimetrinen ja toimi pelaajauransa jälkeen valmennustehtävissä.
Labruna voitti urallaan yhdeksästi Argentiinan pääsarjamestaruuden, joista kaikki River Platen kanssa. Hän voitti kahdella kaudella maalipörssin. Labruna liittyi Argentiinan A-maajoukkueeseen joulukuussa 1952 ja pelasi joukkueessa 37 ottelua, joissa hän teki 17 maalia. Hän oli mukana voittamassa Copa Américaa kausilla 1945–1946 ja 1954–1955. Labruna kuului maajoukkueen kokoonpanoon myös MM-kilpailuissa 1958, jossa hän pelasi kahdessa ottelussa täydet minuutit.
Aiheesta muualla

Kuvia tai muita tiedostoja aiheesta Ángel Labruna Wikimedia Commonsissa
Argentiinan joukkue – Jalkapallon MM-kilpailut 1958
1 Carrizo
2 Dellacha
3 Vairo
4 Lombardo
5 Rossi
6 Varacka
7 Corbatta
8 Prado
9 Menéndez
10 Rojas
11 Labruna
12 Musimessi
13 Pérez
14 Edwards
15 Acevedo
16 Mouriño
17 Ramos Delgado
18 Boggio
19 Avio
20 Infante
21 Sanfilippo
22 Cruz
Valmentaja Stábile
Nigeria

Nigerian liittotasavalta eli Nigeria on liittovaltio Länsi-Afrikassa. Nigerian naapurimaita ovat Benin lännessä, Niger pohjoisessa, Tšad koillisessa ja Kamerun idässä. Maan pinta-ala on noin miljoona neliökilometriä.
Nigeria on Afrikan runsasväkisin ja maailman seitsemänneksi runsasväkisin valtio. Sen arvioitu väkiluku ylitti 198 miljoonaa vuonna 2018. Vuonna 2022 CIA arvioi sen väkiluvun olevan 225 miljoonaa. YK:n vuoden 2019 väestönkasvuennusteen mukaan Nigeria voi nousta vuoteen 2050 mennessä maailman kolmanneksi väekkäimmäksi maaksi. Virallinen kieli on englanti, suurimmat puhutut kielet ovat hausa, joruba, igbo ja fulani. Suurimmat uskonnot ovat islam ja kristinusko.
Nigeria on entinen Britannian siirtomaa. Maan tärkein tulonlähde on Niger-joen suistosta saatava öljy, ja 2/3 valtion budjettituloista tulee öljyntuotannosta. Maata raastavat etnisten ryhmien väliset kiistat, jotka ajoittain leimahtavat väkivaltaisuuksiksi. Nigerian pääkaupunki on Abuja, vaikka monet hallintoelimet sijaitsevatkin maan entisessä pääkaupungissa Lagosissa, joka on väkiluvullisesti maan suurin kaupunki.
Maantiede

Nigerian pinta-ala on 923 768 neliökilometriä. Sillä on 853 kilometriä rantaviivaa. Korkein kohta on Chappal Waddi 2 419 metrissä.
Nigerian maasto vaihtelee etelärannikon suoalueista trooppisiin metsiin, avoimiin puusavanneihin, ruohikkoihin ja pohjoisen puoliaavikkoihin. Korkeimpia alueita on Josin ylänkö 1 200 – 1 400 metrin korkeudessa ja vuoristot Kamerunin vastaisella rajalla.
Vuodenaikojen vaihtelua säätelee pasaatien kohtaamisvyöhyke, joka kulkee maan poikki säännöllisesti ja aiheuttaa muualla kaksi sadekautta, mutta maan pohjoisosassa vain yhden pitkän sadekauden heinäkuusta syyskuuhun. Kamerunin rajan vuoristossa vuotuinen sademäärä ylittää 2 500 mm, muualla sataa yleensä 1 000 – 1 500 mm ja pohjoisosassa paikoin vain 600 mm vuodessa.
Pasaatien kohtaamisvyöhykkeen pohjoispuolella sää on kuumaa ja kuivaa. Pohjoisosassa kuiva kausi jatkuu lokakuusta huhtikuuhun asti. Sen aikana koillisesta puhaltaa usein harmattan-tuuli, joka tuo mukanaan pölyä.
Nigeriasta on kaksi kohdetta Unescon maailmanperintöluettelossa: Sukurin kulttuurimaisema ja Osun-Osogbon koskematon lehto.
Matkailijoita houkutellaan Nigeriaan hienoilla hiekkarannoilla ja luontokohteilla. Maassa on kahdeksan kansallispuistoa ja kymmenen riistansuojelualuetta. (Katso Luettelo Nigerian kansallispuistoista)
Maansisäinen pakolaisuus

Nigeriassa on kolmanneksi eniten maan sisällä siirtymään joutuneita henkilöitä, eli maansisäisiä pakolaisia Afrikassa. Vuonna 2020 maan sisäisiä pakolaisia oli 2,7 miljoonaa. Helmikuussa 2023 Nigerian humanitaarisen avun ohjelma raportoi, että Nigeriassa on syvällisiä humanitaarisia tarpeita, kuten väkivallan vuoksi siirtyminen, korkea aliravitsemus ja elintarviketurvan puute, sekä peruspalvelujen ja suojelun puute. Tarpeet koskevat kymmeniä miljoonia ihmisiä.
Boko Haram ja muut ei-valtiolliset aseelliset ryhmät, sekä paimenten ja maanviljelijöiden väliset yhteenotot ovat työntäneet noin kolme miljoonaa nigerialaista (marraskuuhun 2021 mennessä) pois kodeistaan, erityisesti Koillis-Nigeriassa ja maan keskialueilla, mutta yhä enemmän myös Luoteis-Nigeriassa.
Politiikka

Nigerian presidentti on sekä valtionpäämies että hallituksen johdossa. Pääministerin virkaa ei ole. Presidentti valitaan neljän vuoden kaudelle yleisillä vaaleilla, ja voi hallita maksimissaan kaksi kautta. Parlamentti on kaksikamarinen. Senaatissa on 109 jäsentä (kolme joka osavaltiosta ja yksi Abujasta), edustajainhuoneessa 360 edustajaa. Molempien kausi on nelivuotinen.
Nigeria on Ison-Britannian kolonialismista itsenäistymisen (1. lokakuuta 1960) jälkeen ollut pitkään poliittisesti epävakaa. Kylmän sodan aikana molemmat, Yhdysvallat ja Neuvostoliitto olivat kiinnostuneet maasta sen koon, väkiluvun, potentiaalisten ja öljyvarojen takia. Maa oli huonoissa väleissä Yhdysvaltojen kanssa 1960-luvulta alkaen kylmän sodan loppumiseen asti lukuun ottamatta Jimmy Carterin presidenttikautta.
Nigeria on suurelta osin epäonnistunut aiemmilta vuosikymmeniltä tavaksi periytyneen korruption kitkemisessä valtion työntekijöiden ja byrokraattien keskuudessa. Maassa on arvioitu varastetun 400 miljardia dollaria itsenäisyyden jälkeen; summa on sama kuin koko Afrikan samana aikana saama kehitysapu.
Maan poliittisen vakauden on spekuloitu olevan suoraan riippuvainen öljyn hintatasosta, 2/3 valtion budjettituloista tulee öljyntuotannosta. Nigeria toimittaa noin 14 prosenttia Yhdysvaltain tarvitsemasta öljystä. Maan öljyntuotantoalueet Niger-joen suistossa ovat jatkuvassa kriisitilassa ja pääuskontoa edustavien muslimien ja länttä lähellä olevien vähemmistönä olevien kristittyjen välit ovat kireät.
Helmikuussa 2012 Nigerian senaatti kriminalisoi homoavioliitot.
Vuoden 2015 presidentinvaaleissa olivat ehdokkaina istuva presidentti, etelän kristitty Goodluck Jonathan ja pohjoisen muslimi, entinen asevoimien päällikkö Muhammadu Buhari. Boko Haramin aiheuttamien levottomuuksien takia vaaleja siirrettiin maaliskuun loppuun. Buhari voitti ja aloitti presidenttinä Jonathanin kauden päätyttyä 29. toukokuuta. Helmikuussa 2019 Buhari voitti myös seuraavat presidentinvaalit ja hänet valittiin uudeksi nelivuotiskaudeksi Nigerian presidentiksi.
Vuoden 2023 presidentinvaalissa ehdokkaita oli yhteensä 18, joista merkittävimmät valtapuolueen, kaikkien progressiivisten kongressin (APC) Bola Ahmed Tinubu, pääoppositiopuolueen, kansojen demokraattisen puolueen (PDP) Atiku Abubakar sekä työväenpuolueen Peter Obi. Vaalien voittajaksi julistettiin APC:n ehdokas Tinubu, joka sai 8,8 miljoonaa ääntä. Toiseksi tullut PDP-puolueen Atiku Abubakar keräsi ääniä 6,9 miljoonaa ja kolmanneksi tullut työväenpuolueen Peter Obi 6,1 miljoonaa.
Politiikka > Vapauksien kehitys

Freedom Housen vuoden 2022 raportin mukaan Nigeria on parantanut merkittävästi pidettyjen vaalien laatua vuoden 1999 demokraattiseen hallintoon siirtymisen jälkeen. Kuitenkin vuoden 2019 presidentin- ja kansalliskokouksen vaaleja häiritsivät säännöttömyydet. Niissä presidentti Muhammadu Buhari valittiin uudelleen ja All Progressives Caucus (APC) sai takaisin parlamentin enemmistön. Korruptio on edelleen ominaista keskeisellä öljyteollisuusalalla. Turvallisuushaasteet, kuten kapinat, sieppaukset, sekä yhteisöllinen ja lahkojen väkivalta Nigerian Middle Beltin alueella uhkaavat miljoonien nigerialaisten ihmisoikeuksia. Armeija ja lakia valvovat viranomaiset osallistuvat usein laittomiin teloituksiin, kidutukseen ja muihin pahoinpitelyihin. Uskonnolliset ja etniset ennakkoluulot heikentävät kansalaisvapauksia, ja naiset ja LGBT-ihmiset kohtaavat laajaa syrjintää. Elinvoimaista mediamaisemaa haittaavat rikolliset kunnianloukkauslait, sekä toistuvat poliittisesti arkaluonteisia aiheita käsittelevien toimittajien häirintä ja pidätykset.
Osavaltiot

Nigeria on liittovaltio, joka jakautuu 36 osavaltioon ja yhteen liittovaltion pääkaupunkiterritorioon. Liittovaltiot jakautuvat 774 paikallishallintoalueeseen (local goverment area, LGA).
Osavaltioiden suuri määrä, joita maan itsenäistyessä oli vain kolme, kuvastaa maan sekavaa historiaa ja heterogeenisen väestön hallitsemisen vaikeuttaa hallinnon kaikilla tasoilla.
| 0 | 1 | 2 |
| --- | --- | --- |
|  Abia  Adamawa  Akwa Ibom  Anambra  Bauchi  Bayelsa  Benue  Borno  Cross River  Delta  Ebonyi  Ẹdo  Ekiti  Enụgụ  Gombe  Imo  Jigawa  Kaduna  Kano |   Katsina  Kebbi  Kogi  Kwara  Lagos  Nasarawa  Niger  Ogun  Ondo  Osun  Oyo  Plateau  Rivers  Sokoto  Taraba  Yobe  Zamfara  Pääkaupunki­territorio  |   |
Talous

Nigeria on eteläisen naapurivaltionsa Kamerunin kanssa tärkeä öljyntuottaja, pääosa öljystä saadaan Guineanlahden rannalta.. Nigeria tuottaa raakaöljyä vientiin, mutta koska oma jalostustoiminta on heikkoa, jalostetut öljytuotteet ovat pääosin tuontitavaraa. Polttoainetukea maksettiin 1970-luvulta vuoteen 2023, ja se oli suuri menoerä valtion budjetissa.
Kolmen vuoden talouskasvun jälkeen bruttokansantuote pieneni vuonna 2020 raakaöljyn hinnanlaskun ja COVID-pandemian vuoksi. Inflaatio oli 12,8 % ja työttömyysaste 27 %. Köyhyysrajan alapuolella elää 40 % väestöstä.
Silti vuonna 2003 tehdyn globaalin tutkimuksen perusteella nigerialaiset olivat maailman onnellisin kansa.
Epävirallisen talouden osuus Nigerian bruttokansantuotteesta on 57,7 prosenttia.
Maan rahayksikkö on naira (NGN). Vaikka arviolta 70 % työvoimasta työskentelee maanviljelyn parissa, Nigeria kuluttaa ruokaa enemmän kuin tuottaa.  Moniin kehitysmaihin verrattuna valtionvelka on toistaiseksi suhteellisen pieni ongelma (mutta kasvamassa), vuonna 2017 se oli 21,8 % BKT:stä.
Nigeria on Länsi-Afrikan talousyhteisön (ECOWAS) jäsen. Yhdessä Gambian, Ghanan, Sierra Leonen ja Guinean kanssa Nigeria on perustanut Länsi-Afrikan rahaliiton (WAMZ), joka valmistelee yhteisvaluutta Econ käyttöönottoa 2020.
Nigerian merkittävimmät luonnonvarat ovat öljy, maakaasu, tina, rautamalmi, kivihiili, kalkkikivi, sinkki, lyijy ja niobium. Vientituotteista tärkein on öljy. Niinpä maan taloustilanteeseen vaikuttavat öljyn hinnan vaihtelut.